**שירות טיפולי – פרטני אונליין על ידי סטודנטים לעבודה סוציאלית – שנת הסטאג' - באמצעות תוכנת Skype (סקייפ)**

האגודה הישראלית לטרשת נפוצה מתחילה במתן שירות חדש לחברי האגודה ולבני/ות זוגם/ן - טיפול רגשי פרטני שבועי באמצעות Skype  (סקייפ).

**מהו טיפול רגשי באמצעות skype?**

 טיפול רגשי ב skype פועל למעשה כמו טיפול רגשי במפגש בקליניקה- מפגש טיפולי המבוסס על שיחה וקשר, המטפל והמטופל רואים ושומעים אחד את השני/ה ויש אפשרות לבטא מחשבות ולתת מקום לכל הרגשה שמתעוררת, אך שאינו מתקיים באותו החדר אלא באמצעות מצלמה. טיפול "אונליין", עשוי להישמע תחילה מנוכר, אך לעיתים דווקא הריחוק הפיזי מהמטפל והעובדה שהמטופל נמצא באזור הפרטי שלו, יכולים להוריד את רמת החרדה ולהוביל לשיחה פתוחה ונינוחה.

**למי טיפול ב skype יכול להתאים?**

\* מי שאינם יכולים להגיע לקבוצות התמיכה

\* מי שמתמודד עם מגבלת נגישות

\* מי שסדר יומם או שאורח חייהם אינו מאפשר להם להגיע לקליניקה

\* מי שחש יותר בנוח לקבל מענה טיפולי בביתו.

\* **הטיפול בסקייפ מתאים לכל מי שיש לו מחשב, מצלמה וחיבור מהיר לאינטרנט.**

\* הטיפול ניתן בצורה קלה ונוחה המאפשרת קשר טיפולי עם סטודנט לעבודה סוציאלית, בשנת ההכשרה האחרונה שלו לפני קבלת התואר. – מקבל הכשרה באגודה ובפיקוח עובדת סוציאלית בכירה.

**מבנה הטיפול:**

השירות הטיפולי המוצע מאפשר:

\* קשר קצר מועד

\* ממוקד בעיה או צורך

\* כל מפגש טיפולי נמשך בין 30- 45 דק', בתדירות של פעם בשבוע, בשעות : 9:00-15:00

\* אורך הקשר הטיפולי בין 6-8 שבועות

\*\* בהתאם לצורך שיעלה ובהתאם להחלטה הטיפולית.

**במפגשים הללו תוכלו להעלות נושאים שונים עמם אתם מתמודדים, כגון:**

\* התמודדות עם המחלה- תמיכה לאחר גילוי המחלה, ליווי והדרכה בשיתוף בני משפחה וחברים, התמודדות עם המחלה בחיי היום יום.

\* התמודדויות שונות במהלך החיים- סוגיות שעולות בתחומי הורות, זוגיות, תעסוקה.

\* דרכי התארגנות- בנושאי נגישות, נסיעה לחופשה, התארגנות בתחומי חיים שונים.

\* ונטילציה- שיחה אמפטית ורגישה הנותנת מקום 'לשחרר' רגשות ולשתף בהתמודדויות.

\* ייעוץ רגשי ועוד

**כדי לקבל את הטיפול הפרטני בסקייפ - Skype אתם זקוקים**

1. מחשב נייד או נייח .
2. יש להתקין במחשב האישי את תוכנת **הסקייפ - Skype** - אפשר לבקש עזרה בהתקנה מבני משפחה וכן עזרה בהכרות בהפעלת התוכנה –התוכנה מאד קלה לתפעול.
3. וודאו שבמחשב שלכם קיימת מצלמת עינית, על מנת שתתאפשר שיחת ווידאו .
4. יש צורך ברכישת אוזניות מיקרופון ( עם שתי יציאות זכרים ) כדי לאפשר דיבור ושמע.

**אנא מלאו את הטופס המצ"ב כדי לקבל את הטיפול הפרטני  
 בסקייפ - Skype**

**הטיפול יחל בחודש דצמבר 2018 –** **מספר המקומות מוגבל .**

**לאחר הרישום נעביר אליכם את פרטי ההתקשרות**